CELEX: 32017D2223
Language: mt
Date: 2017-11-30 00:00:00
Title: Deċiżjoni ta' Implimentazzjoni tal-Kummissjoni (UE, Euratom) 2017/2223 tat-30 ta' Novembru 2017 li temenda d-Deċiżjoni 90/177/Euratom, KEE li tawtorizza lill-Belġju biex ma jikkunsidrax ċerti kategoriji ta' tranżazzjonijiet u biex juża ċerti stimi approssimattivi għall-kalkolu tal-bażi tar-riżorsi proprji tal-VAT (notifikata bid-dokument C(2017) 7860)

2.12.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 318/35
               
            DEĊIŻJONI TA' IMPLIMENTAZZJONI TAL-KUMMISSJONI (UE, Euratom) 2017/2223
      tat-30 ta' Novembru 2017
      li temenda d-Deċiżjoni 90/177/Euratom, KEE li tawtorizza lill-Belġju biex ma jikkunsidrax ċerti kategoriji ta' tranżazzjonijiet u biex juża ċerti stimi approssimattivi għall-kalkolu tal-bażi tar-riżorsi proprji tal-VAT
      
         
            (notifikata bid-dokument C(2017) 7860)
         
      
      (It-testi bl-Olandiż u bil-Franċiż biss huma awtentiċi)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
      Wara li kkunsidrat ir-Regolament tal-Kunsill (KEE, Euratom) Nru 1553/89 tad-29 ta' Mejju 1989 dwar l-arranġamenti uniformi definittivi għall-ġbir ta' riżorsi proprji li jakkumulaw mit-taxxa tal-valur miżjud (1), u b'mod partikulari t-tieni inċiż tal-Artikolu 6(3) tiegħu,
      Wara li kkonsultat lill-Kumitat Konsultattiv dwar ir-Riżorsi Proprji,
      Billi:
      
                  (1)
               
               
                  Skont l-Artikolu 371 tad-Direttiva tal-Kunsill 2006/112/KE (2), il-Belġju jista', skont il-kundizzjonijiet li japplikaw f'dak l-Istat Membru fl-1 ta' Jannar 1978, ikompli jeżenta t-tranżazzjonijiet imsemmija fil-Parti B tal-Anness X ta' dik id-Direttiva. F'konformità ma' dak l-Artikolu, dawn it-tranżazzjonijiet iridu jitqiesu għad-determinazzjoni tal-bażi tar-riżorsi proprji tat-taxxa fuq il-valur miżjud (VAT).
               
            
                  (2)
               
               
                  Skont id-Deċiżjoni tal-Kummissjoni 90/177/Euratom, KEE (3), il-Belġju ġie awtorizzat li juża stimi approssimattivi għat-tranżazzjonijiet imsemmija fil-punti 11 u 12 tal-Parti B tal-Anness X tad-Direttiva 2006/112/KE dwar inġenji tal-ajru u bastimenti tal-gwerra.
               
            
                  (3)
               
               
                  L-awtorizzazzjonijiet li ngħataw lill-Belġju għal tranżazzjonijiet imsemmija fil-punti 11 u 12 tal-Parti B tal-Anness X tad-Direttiva 2006/112/KE, mhumiex limitati fiż-żmien. Għal fini ta' trasparenza u ċertezza legali huwa xieraq li jkun hemm limitu ta' żmien għall-applikabbiltà ta' dawk l-awtorizzazzjonijiet.
               
            
                  (4)
               
               
                  Id-Deċiżjoni 90/177/KEE jinħtieġ għalhekk tiġi emendata kif xieraq,
               
            ADOTTAT DIN ID-DEĊIŻJONI:
      Artikolu 1
      Fl-Artikolu 2 tad-Deċiżjoni 90/177/Euratom, KEE, il-punti 5 u 6 jinbidlu b'dan li ġej:
      
         
                     “5.
                  
                  
                     Sal-31 ta' Diċembru 2020, il-forniment, il-modifika, it-tiswija, il-manutenzjoni, in-noleġġ u l-kiri tal-inġenji tal-ajru użati minn istituzzjonijiet tal-Istat, inkluż tagħmir inkorporat jew użat f'dawn l-inġenji tal-ajru (il-punt 11 tal-Parti B tal-Anness X tad-Direttiva tal-Kunsill 2006/112/KE (*1));
                  
               
                     6.
                  
                  
                     Sal-31 ta' Diċembru 2020, il-forniment, il-modifika, it-tiswija, il-manutenzjoni, in-noleġġ u l-kiri ta' bastimenti tal-ġlied (il-punt 12 tal-Parti B tal-Anness X, tad-Direttiva 2006/112/KE).
                  
               
      Artikolu 2
      Din id-Deċiżjoni hija indirizzata lir-Renju tal-Belġju.
      
         Magħmul fi Brussell, it-30 ta' Novembru 2017.
         
            
               Għall-Kummissjoni
            
            Günther OETTINGER
            
               Membru tal-Kummissjoni
            
         
      
      
         (1)  ĠU L 155, 7.6.1989, p. 9.
      
         (2)  Id-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (ĠU L 347, 11.12.2006, p. 1).
      
         (3)  Id-Deċiżjoni tal-Kummissjoni 90/177/Euratom, KEE tat-23 ta' Marzu 1990 li tawtorizza lill-Belġju biex ma jikkunsidrax ċerti kategoriji ta' tranżazzjonijiet u biex juża ċerti stimi approssimattivi għall-kalkolu tal-bażi tar-riżorsi proprji tal-VAT (ĠU L 99, 19.4.1990, p. 24).